ఆమోదించిన కేంద్ర కేబినెట్న్యూఢిల్లీ: ప్రధాని మోదీ అధ్యక్షతన జరిగిన ఆర్థిక విషయాల కేంద్ర కేబినెట్ కమిటీ (సిసిఈ) సమావేశం పలు కీలక నిర్ణయాలు తీసుకుంది.  ప్రభుత్వ రంగ బ్యాంకు(పిఎస్బి)లకు గుది బండగా మారిన మొండి బకాయిల(ఎన్పిఎ) సమస్య పరిష్కారం కోసం ఆర్డినెన్స్ తేవాలని నిర్ణయించడం ఇందులో అత్యంత ప్రధానమైంది. ఇందుకోసం ఆర్డినెన్స్ ద్వారా బ్యాంకింగ్ నియంత్రణ చట్టాన్ని (బిఆర్ఎ) సవరిస్తారు. పార్లమెంట్ సమావేశంలో లేకపోవడంతో కేంద్ర కేబినెట్ ఆర్డినెన్స్ మార్గాన్ని ఎంచుకుంది. బ్యాంకింగ్ రంగానికి సంబంధించి ప్రభుత్వం కొన్ని ముఖ్యమైన నిర్ణయాలు తీసుకుందని కేబినెట్ సమావేశం తర్వాత ఆర్థిక మంత్రి జైట్లీ విలేకరులతో చెప్పారు. అయితే ఆ నిర్ణయాలు ఏమిటనే విషయాన్ని వెల్లడించలేదు.‘ రాష్ట్రపతి ఆమోదం కోసం ఏదైనా ప్రతిపాదన పంపినపుడు, ఆయన ఆమోదం లభించే వరకు ఆ వివరాలు వెల్లడించకూడదు. ఇది సంప్రదాయం. ఈ ప్రతిపాదనకు రాష్ట్రపతి ఆమోదం లభించిన వెంటనే ఆ వివరాలు మీతో పంచుకుంటా’ అన్నారు. దీంతో ఈ ప్రతిపాదిత ఆర్డినెన్స్ ఎన్పిఎల పరిష్కారం కోసమేనని భావిస్తున్నారు.రూ.9,000 కోట్ల ఎఫ్డిఐకి ఆమోదం వేదాంత గ్రూపు చీఫ్ అనిల్ అగర్వాల్ కుటుంబానికి చెందిన రూ.9,000 కోట్ల విదేశీ ప్రత్యక్ష పెట్టుబడి (ఎఫ్డిఐ) ప్రతిపాదనకు సిసిఈ ఆమోదం తెలిపింది. దేశంలో ఎల్సిడి ప్రాజెక్టు ఏర్పాటు కోసం అగర్వాల్ కుటుంబ సభ్యులు ట్విన్ స్టార్ టెక్నాలజీస్ అనే మారిషస్ కంపెనీ ద్వారా 2025లోగా ఈ పెట్టుబడులు సమకూరుస్తారు. ఈ ప్రాజెక్టు ద్వారా సుమారు 30,000 మందికి ఉద్యోగ అవకాశాలు ఏర్పడతాయి.జాతీయ ఉక్కు విధానం జాతీయ ఉక్కు విధానం 2017కూ కేంద్ర కేబినెట్ ఆమోదం తెలిపింది. ఈ విధానం కింద దేశీయ ఉక్కు ఉత్పత్తి సామర్ధ్యాన్ని 2030 నాటికి 30 కోట్ల టన్నులకు విస్తరిస్తారు. ఇందుకోసం దాదాపు రూ.10 లక్షల కోట్ల పెట్టబడులు అవసరమవుతాయి. ప్రభుత్వ రంగ సంస్థలు చేపట్టే నిర్మాణ కార్యక్రమాల్లో తప్పనిసరిగా దేశీయ ఉక్కును ఉపయోగించాలనే డిమాండ్కూ సిసిఈ ఆమోదం తెలిపింది. రూ.6,000 కోట్ల అంచనాతో 2016-2020 మధ్య కాలంలో ‘ఆగ్రో మెరైన్ ప్రాసెసింగ్ పథకం’ అమలు చేసేందుకూ కేంద్ర ప్రభుత్వం ఆమోద ముద్ర వేసింది. యునైటెడ్ అరబ్  ఎమిరేట్స్లోని హైయ్య ర్ కాలేజ్ ఆఫ్ టెక్నాలజీ్స-ఐసిఎఐ మధ్య సాంకేతిక సహకార ఒప్పందం కొనసాగింపుకూ ఆమోదం తెలిపింది.అమ్మకానికి ఐటిడిసి హోటళ్లుభోపాల్, భరతపూర్, గువహతిలో ఉన్న హోటళ్లలో కేంద్ర ప్రభుత్వ నిర్వహణలోని ఐటిడిసికి ఉన్న ఈక్విటీ వాటాను విక్రయించేందుకూ కేంద్ర కేబినెట్ ఆమోద ముద్ర వేసింది.  ఈ మూడు హోటళ్ల ఈక్విటీలో ఐటిడిసికి 50 శాతం వాటా ఉంది. ఈ వాటాను ఆయా రాష్ట్ర ప్రభుత్వాలకు విక్రయించనున్నట్టు జైట్లీ చెప్పారు.
aamodinchina kendra kebinetnidilly: pradhaani modii adhyakshatana jarigina aardhika vishayaala kendra kabinet commity (sisiii) samavesam palu keelaka nirnayaalu teesukundi.  prabhutva ranga byaanku(psb)laku gudi bandagaa maarina mondi bakaayila(npm) samasya parishkaaram kosam ardinence tevalani nirnayinchadam indulo atyanta pradhaanamaindi. indukosam ardinence dwara banking niyantrana chattaanni (bra) savaristaaru. parlament samavesamlo lekapovadamto kendra kabinet ardinence maargaanni enchukundi. banking rangaaniki sambandhinchi prabhutvam konni mukhyamaina nirnayaalu teesukundani kabinet samavesam tarvaata aardhika mantri jaitley vilekarulatho cheppaaru. ayithe aa nirnayaalu emitane vishayaanni velladinchaledu.‘ rashtrapati aamodam kosam edaina pratipaadana pampinapudu, aayana aamodam labhinche varaku aa vivaraalu velladinchakudadu. idhi sampradaayam. ee pratipaadanaku rashtrapati aamodam labhinchina ventane aa vivaraalu meetho panchukunta’ annaru. deentho ee pratipaadita ardinence npll parishkaaram kosamenani bhaavistunnaaru.roo.9,000 kotla efdiky aamodam vedaanta groopu cheef anil agarwal kutumbaaniki chendina roo.9,000 kotla videshee pratyaksha pettubadi (efdi) pratipaadanaku sisiii aamodam telipindi. desamlo elsidy praajektu erpaatu kosam agarwal kutumba sabhyulu twin star technologys ane marishus company dwara 2025loga ee pettubadulu samakuurustaaru. ee praajektu dwara sumaru 30,000 mandiki udyoga avakaasaalu erpadataayi.jaateeya ukku vidhaanam jaateeya ukku vidhaanam 2017kuu kendra kabinet aamodam telipindi. ee vidhaanam kinda desheeya ukku utpatti saamardhyaanni 2030 naatiki 30 kotla tannulaku vistaristaaru. indukosam daadaapu roo.10 lakshala kotla pettabadulu avasaramavutaayi. prabhutva ranga samsthalu chepatte nirmaana kaaryakramaallo tappanisarigaa desheeya ukkunu upayoginchaalane demandcu sisiii aamodam telipindi. roo.6,000 kotla anchanaatho 2016-2020 madhya kaalamlo ‘agro merine prossesing pathakam’ amalu chesenduku kendra prabhutvam aamoda mudra vesindi. unaited arab  emiratesloni haiyya rus calage af technology-ici madhya saanketika sahakara oppandam konasaagimpukuu aamodam telipindi.ammakaniki itidici hotallubhopal, bharatapur, guvahatilo unna hotallalo kendra prabhutva nirvahanalooni aitidisiki unna eekvity vaataanu vikrayinchendukuu kendra kabinet aamoda mudra vesindi.  ee moodu hotalla eekviteelo aitidisiki 50 saatam wata undi. ee vaataanu aayaa rashtra prabhutvaalaku vikrayinchanunnattu jaitley cheppaaru.